**Oznámenie o konaní prípravných trhových konzultácií**

**v súlade § 25 zákona č. 343/2015 Z.z. o verejnom obstarávaní a o zmene a doplnení niektorých**

**zákonov v znení neskorších predpisov (ďalej len „ZVO“)**

Názov predmetu zákazky: Oprava výmenníkovej stanice

Verejný obstarávateľ: CULTUS Ružinov, a.s., so sídlom: Ružinovská 28, 820 09 Bratislava II, IČO: 35 874 686, registrácia v obchodnom registri Okresného súdu Bratislava I, oddiel: Sa, vložka č. 3262/B

Verejný obstarávateľ vzhľadom na absenciu odborných znalostí potrebných pre vymedzenie predmetu zákazky v súlade s ustanovením § 25 ods. 1 zákona oznamuje, že dňa 18.10 o 11.00 hod., DK Ružinov, Ružinovská 28,82009 Bratislava sa uskutočnia prípravné trhové konzultácie.

Cieľom uskutočnených trhových konzultácií je najmä poskytnutie súčinnosti pri definovaní predmetu zákazky tak, aby došlo k naplneniu sledovaného účelu realizáciou zákazky, ktorý spočíva v efektívnej oprave výmenníkovej stanice tak, aby jej stav vyhovoval zákonným požiadavkám, a aby boli odstránené zistené nedostatky. Predmetom prípravných trhových konzultácii je najmä zistenie, ktoré konkrétne práce a dokumenty (napr. projektová dokumentácia, revízne správy a pod.) sú k realizácii zákazky potrebné. Predmetom prípravných konzultácií bude došpecifikovanie technických parametrov výmenníkovej stanice tak, aby verejný obstarávateľ mohol vyhlásiť príslušné verejné obstarávanie. Zúčastneným záujemcom verejný obstarávateľ poskytne dokumentáciu, ktorú má k dispozícii. V rámci prípravnej trhovej konzultácie očakáva verejný obstarávateľ od zúčastnených záujemcov pripomienky a návrhy k obsahu poskytnutej dokumentácie tak, aby bolo možné definovať opis predmetu zákazky a následne predmetnú zákazku aj vyhlásiť.

Verejný obstarávateľ týmto vyzýva účastníkov trhu na účasť na prípravných trhových konzultáciách.

V Bratislave dňa 11.10.2021

\_\_\_\_\_\_\_\_\_\_\_\_\_\_\_\_\_\_\_\_\_\_\_

CULTUS Ružinov, a.s.

Andrea Kozáková, riaditeľka